Na temelju članka 60. stavka 3. Zakona o sustavu civilne zaštite („Narodne novine“, br. 82/15, 118/18, 31/20, 20/21 i 114/22), ministar unutarnjih poslova donosi

**P R A V I L N I K**

**O ODORI PRIPADNIKA OPERATIVNIH SNAGA CIVILNE ZAŠTITE I DRŽAVNIH SLUŽBENIKA I NAMJEŠTENIKA MINISTARSTVA UNUTARNJIH POSLOVA**

**1. UVODNE ODREDBE**

**Članak 1.**

Ovim Pravilnikom propisuju se vrste odora pripadnika operativnih snaga civilne zaštite i državnih službenika i namještenika Ministarstva unutarnjih poslova (u daljnjem tekstu: Ministarstvo), izgled, dijelovi i način nošenja odore, vrste i nošenje oznaka na odorama, zaduženje, zamjena, povrat i posudba odore.

**Članak 2.**

(1) Pripadnici operativnih snaga civilne zaštite u smislu ovog Pravilnika su pripadnici Državne intervencijske postrojbe civilne zaštite - profesionalni i pričuvni dio te članovi Stožera civilne zaštite Republike Hrvatske (u daljnjem tekstu: pripadnici operativnih snaga).

(2) Državni službenici i namještenici Ministarstva u smislu ovog Pravilnika su državni službenici i namještenici raspoređeni na radno mjesto u Ministarstvu, Ravnateljstvu civilne zaštite.

**Članak 3.**

Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

**2. VRSTE ODORA**

**Članak 4.**

Vrste odora pripadnika operativnih snaga i državnih službenika i namještenika Ministarstva su: svečana, službena i zaštitna radna odora.

**Članak 5.**

(1) Odore pripadnika operativnih snaga i državnih službenika i namještenika Ministarstva predstavljaju komplete koji se nabavljaju, zadužuju, nose i razdužuju sukladno odredbama ovoga Pravilnika.

(2) Kompleti službene odore se dijele na obvezne i neobvezne dijelove.

(3) Obvezni dijelovi službene odore se zadužuju u kompletu.

**3. IZGLED, DIJELOVI I NAČIN NOŠENJA ODORE**

**Članak 6.**

Tehničke karakteristike odora pripadnika operativnih snaga i državnih službenika i namještenika te dijelova službene i zaštitne radne odore koji nemaju funkciju odore, s podacima o njihovom izgledu i opisom izgleda, veličinama i mjerama, sirovinskom sastavu, kvaliteti materijala, kvaliteti šavova i šivanja, zaštitnim funkcijama, označavanju (deklariranju), pakiranju kao i s drugim podacima od značaja za kvalitetu, sadržane su u Propisniku odore civilne zaštite koji izrađuju nadležne ustrojstvene jedinice Ministarstva unutarnjih poslova, a odobrava ravnatelj Ravnateljstva civilne zaštite.

**3.1. Svečana odora**

**Članak 7.**

(1) Dijelovi svečane odore su:

* kapa muška svečana
* šešir ženski svečani
* sako (muški i ženski)
* kaput (muški i ženski)
* košulja svečana bijela dugih i kratkih rukava (muška i ženska)
* hlače (muške i ženske)
* suknja
* kravata svečana
* marama svečana
* remen (muški i ženski)
* igla za kravatu
* cipele svečane (muške i ženske)
* čarape (muške i ženske)
* rukavice bijele
* kišni ogrtač.

(2) Osnovna boja svečane odore je tamno plava.

**Članak 8.**

(1) Svečana odora nosi se prilikom svečanih primanja, svečanih sjednica, obilježavanja obljetnica, na komemoracijama i u drugim aktivnostima svečanog karaktera u Republici Hrvatskoj i inozemstvu.

(2) Ravnatelj Ravnateljstva civilne zaštite donosi odluku o pripadnicima operativnih snaga i državnim službenicima i namještenicima Ministarstva koji zadužuju svečanu odoru i o prigodama u kojima se nosi.

**3.2. Službena odora**

**Članak 9.**

(1) Obvezni dijelovi službene odore su:

* kapa sa šiltom
* kapa zimska
* jakna zimska - vodootporna
* hlače (muške i ženske)
* košulja dugih i kratkih rukava (muška i ženska)
* jakna vjetronepropusna
* remen
* cipele gležnjače
* majica kratkih rukava s ovratnikom (polo majica)
* T-shirt majica
* čarape ljetne
* čarape zimske.

(2) Neobvezni dijelovi službene odore su:

* cipele niske
* donje rublje zimsko (muško i žensko)
* zaštitni šešir
* dvodijelni kišni komplet
* rukavice.

(3) Osnovna boja službene odore je tamno plava s narančastim uzorkom.

**Članak 10.**

(1) Obvezne dijelove službene odore državni službenici i namještenici Ministarstva te pripadnici Državne intervencijske postrojbe (profesionalni dio) zadužuju prilikom rasporeda na radno mjesto u Ministarstvu, Ravnateljstvu civilne zaštite, mobilizirani pripadnici Državne intervencijske postrojbe civilne zaštite (pričuvni dio) prilikom raspoređivanja u postrojbu, a članovi Stožera civilne zaštite Republike Hrvatske (u daljnjem tekstu: Stožer CZ RH) nakon imenovanja.

(2) Osobe iz stavka 1. ovog članka neobvezne dijelove službene odore zadužuju po potrebi, o čemu odluku donosi ravnatelj Ravnateljstva civilne zaštite.

**Članak 11.**

Službena odora nosi se:

* tijekom obavljanja zadaća u sustavu civilne zaštite: operativnog djelovanja, provođenja osposobljavanja, vježbi i drugih oblika edukacije, na smotrama i postrojavanjima u Republici Hrvatskoj te kada se kao sastavni dio nacionalnog tima/modula upućuju na zadaće pružanja pomoći izvan granica Republike Hrvatske
* tijekom redovnog radnog vremena za pripadnike Državne intervencijske postrojbe civilne zaštite (profesionalni dio) i državne službenike i namještenike Ministarstva raspoređene na radno mjesto u Županijskim centrima 112 i Operativnom centru civilne zaštite
* tijekom službenih i prijateljskih posjeta partnerskim organizacijama u Republici Hrvatskoj i inozemstvu
* u drugim slučajevima po nalogu ravnatelja Ravnateljstva civilne zaštite.

**3.3. Zaštitna radna odora**

**Članak 12.**

(1) Dijelovi zaštitne radne odore su:

* podkapa/marama
* zaštitna kaciga
* zaštitne naočale
* zaštitni kombinezon
* zaštitna jakna
* zaštitne hlače
* remen široki
* opasač
* zaštitne čizme visoke
* svjetiljka za kacigu
* naglavna svjetiljka
* zaštitne rukavice
* zaštitni prsluk
* zaštitna jakna s nepromočivom membranom
* zaštitne hlače s nepromočivom membranom.

(2) Osnovna boja zaštitne radne odore je tamno plava.

**Članak 13.**

Zaštitnu radnu odoru zadužuju pripadnici Državne intervencijske postrojbe civilne zaštite (profesionalni dio), a državni službenici i namještenici Ministarstva te pripadnici Državne intervencijske postrojbe (pričuvni dio) po potrebi.

**Članak 14.**

Zaštitna radna odora nosi se:

* tijekom obavljanja redovnih poslova i u izvršavanju operativnih zadaća u sustavu civilne zaštite
* prilikom sudjelovanja u domaćim i međunarodnim vježbama, obuci i osposobljavanju u sustavu civilne zaštite
* u drugim slučajevima po odluci ravnatelja Ravnateljstva civilne zaštite.

**3.4. Dodatni dijelovi odore**

**Članak 15.**

Dodatni dijelovi odore koji nemaju funkciju odore su:

* reflektirajući prsluk
* taktički prsluk
* rukavice specijalističke
* kišno odijelo
* jakne i hlače za ekstremne hladnoće
* majica brzosušeća kratkih rukava
* majica brzosušeća dugih rukava
* flis pulover
* flis jakna
* pojasna torbica
* ruksak
* transportna torba
* papuče.

**Članak 16.**

(1) Dodatne dijelove odore zadužuju pripadnici Državne intervencijske postrojbe civilne zaštite (profesionalni dio).

(2) Pojedine dodatne dijelove odore zadužuju državni službenici i namještenici Ministarstva te mobilizirani pripadnici Državne intervencijske postrojbe (pričuvni dio) kada se upućuju na izvršavanje operativnih terenskih zadaća, kada sudjeluju na terenskim vježbama ili u provedbi programa osposobljavanja i vježbi civilne zaštite.

(3) Odluku o zaduživanju dodatnih dijelova odore u skladu sa stavkom 2. ovoga članka donosi ravnatelj Ravnateljstva civilne zaštite.

**Članak 17.**

(1) Pripadnici operativnih snaga i državni službenici i namještenici Ministarstva odoru ili dijelove odora s posebnim oznakama specijalnosti i dužnosti ne smiju nositi:

* kada ne obavljaju službene zadaće
* kao sudionici mirnog okupljanja i javnog prosvjeda
* za vrijeme udaljenja iz službe
* za vrijeme korištenja godišnjeg odmora ili bolovanja.

(2) Pripadnici operativnih snaga i državni službenici i namještenici Ministarstva odoru moraju nositi, održavati i čuvati u čistom i urednom stanju.

**Članak 18.**

Popis dijelova svečane odore, službene odore, zaštitne radne odore i dodatnih dijelova odore, s količinama koje se zadužuju i rokovima uporabe naveden je u Prilogu 1. koji je sastavni dio ovog Pravilnika.

**4. VRSTE I NOŠENJE OZNAKA NA ODORAMA**

**Članak 19.**

Pripadnici operativnih snaga i državni službenici i namještenici Ministarstva na svečanoj, službenoj i zaštitnoj radnoj odori nose osnovne oznake, posebne oznake, oznake specijalnosti i oznake dužnosti.

**Članak 20.**

(1) Osnovna oznaka je oznaka pripadnosti i nosi se na desnom rukavu jakne ili košulje odore pričvršćena čičkom.

(2) Osnovna oznaka iz stavka 1. ovoga članka je u obliku štita u kojem se nalazi značka kružnog oblika; vanjski dio sačinjava pleter unutar kojeg se na narančastoj podlozi nalazi trokut plave boje s oznakom Republike Hrvatske; ispod trokuta lenta s natpisom „MUP“, a iznad značke na plavoj podlozi nalazi se natpis „CIVILNA ZAŠTITA“.

**Članak 21.**

(1) Posebne oznake su: oznaka nacionalnog obilježja Republike Hrvatske, oznaka pripadnosti ustrojstvenoj jedinici i oznaka imena i prezimena.

(2) Oznaka nacionalnog obilježja Republike Hrvatske je natpis „CROATIA“ s otisnutom zastavom Republike Hrvatske i nosi se u visini ramena pričvršćena čičkom na lijevom rukavu jakne, odnosno košulje odore.

(3) Oznaka pripadnosti ustrojstvenoj jedinici nosi se pričvršćena čičkom iznad gornjeg lijevog džepa jakne, odnosno košulje.

(4) Oznaka imena i prezimena nosi se pričvršćena čičkom iznad desnog gornjeg džepa jakne, odnosno košulje.

**Članak 22.**

Oznaka specijalnosti nosi se pričvršćena čičkom na lijevom rukavu jakne ili košulje odore, ispod mjesta na kojem se ističe posebna oznaka nacionalnog obilježja Republike Hrvatske.

**Članak 23.**

Oznaka dužnosti nosi se pričvršćena čičkom iznad lijevog džepa jakne ili košulje.

**Članak 24.**

(1) Oznake iz članka 19. ovoga Pravilnika državni službenici i namještenici Ministarstva te pripadnici Državne intervencijske postrojbe (profesionalni dio) zadužuju prilikom rasporeda na radno mjesto u Ministarstvu, Ravnateljstvu civilne zaštite, mobilizirani pripadnici Državne intervencijske postrojbe civilne zaštite (pričuvni dio) prilikom raspoređivanja u postrojbu, a članovi Stožera CZ RH nakon imenovanja.

(2) Oznake iz članka 19. ovoga Pravilnika zadužuju se u kompletu, po dva komada od svake.

**Članak 25.**

(1) Izgled oznaka iz članka 19. ovoga Pravilnika prikazan je u Prilogu 2. koji je sastavni dio ovoga Pravilnika.

(2) Detaljni opis oznaka iz stavka 1. ovoga članka i tehnički normativi za njihovu izradu sadržani su u Propisniku iz članka 6. ovoga Pravilnika.

**5. ZADUŽENJE, ZAMJENA, POVRAT I POSUDBA ODORE**

**Članak 26.**

(1) Zaduženje odore obavlja se osobnim zaduženjem, sukladno Popisu s količinom zaduženja i rokovima uporabe navedenim u Prilogu 1. koji je sastavni dio ovog Pravilnika.

(2) Zamjena dijelova odore koji su oštećeni ili uništeni u obavljanju službe ili povodom obavljanja službe, provodi se na temelju pisanog zahtjeva osobe koja je odoru zadužila, uz odobrenje ravnatelja Ravnateljstva civilne zaštite.

(3) Ako oštećenje ili uništenje pojedinog dijela odore nije nastalo kao posljedica obavljanja službe ili povodom obavljanja službe, novi dio odore izdat će se na trošak osobe koja je odoru zadužila.

**Članak 27.**

(1) Redovna zamjena odore obavlja se nakon proteka roka uporabe, automatizmom.

(2) Prilikom redovne zamjene odore, ne vraća se odora kojoj je istekao rok uporabe.

(3) Osoba kojoj je prestao status pripadnika operativnih snaga ili državnog službenika i namještenika Ministarstva dužna je razdužiti sve dijelove odore kojoj nije istekao rok uporabe i sve pripadajuće oznake, osim posebne oznake imena i prezimena.

**Članak 28.**

(1) Evidenciju o zaduženju odora vodi ustrojstvena jedinica Ministarstva nadležna za materijalno-financijsko poslove.

(2) Načelnici sektora ustrojenih u Ravnateljstvu civilne zaštite, pročelnici područnih ureda Ravnateljstva civilne zaštite i zapovjednici državnih intervencijskih postrojbi civilne zaštite nadziru namjensko korištenje i nošenje odora.

**Članak 29.**

Posudbu dijelova svečane, službene ili zaštitne radne odore za potrebe snimanja filmova, kazališnih predstava i drugih srodnih aktivnosti može odobriti ravnatelj Ravnateljstva civilne zaštite.

**IX. PRIJELAZNE I ZAVRŠNE ODREDBE**

**Članak 30.**

Odore zadužene prije stupanja na snagu ovoga Pravilnika koriste se do dana isteka roka za njihovu uporabu propisanog ovim Pravilnikom (Prilog 1.).

**Članak 31.**

Danom stupanja na snagu ovog Pravilnika prestaje važiti Pravilnik o odori pripadnika operativnih snaga civilne zaštite i državnih službenika i namještenika Državne uprave za zaštitu i spašavanje („Narodne novine“, br. 99/16).

**Članak 32.**

Ovaj Pravilnik stupa na snagu osmoga dana od dana objave u „Narodnim novinama“.

KLASA:

URBROJ:

Zagreb,

**M I N I S T A R**

**dr. sc. Davor Božinović**

**PRILOG 1.**

**POPIS DIJELOVA ODORE S**

**KOLIČINOM ZADUŽENJA I ROKOVIMA UPORABE**

|  |  |  |  |
| --- | --- | --- | --- |
| Red. br. | Naziv | Pripadajuća količina po pripadniku | Rok uporabe |
| **SVEČANA ODORA** | | | |
| 1. | Kapa muška svečana | 1 kom | 5 godina |
| 2. | Šešir ženski svečani | 1 kom | 5 godina |
| 3. | Sako (muški ili ženski) | 1 kom | 5 godina |
| 4. | Kaput (muški ili ženski) | 1 kom | 5 godina |
| 5. | Košulja svečana bijela dugih i kratkih rukava (muška ili ženska) | 1 kom | 5 godina |
| 6. | Hlače (muške ili ženske) | 1 kom | 5 godina |
| 7. | Suknja | 1 kom | 5 godina |
| 8. | Kravata svečana | 1 kom | 5 godina |
| 9. | Marama svečana | 1 kom | 5 godina |
| 10. | Remen (muški ili ženski) | 1 kom | 5 godina |
| 11. | Igla za kravatu | 1 kom | 5 godina |
| 12. | Cipele svečane (muške ili ženske) | 1 par | 5 godina |
| 13. | Čarape (muške ili ženske) | 1 par | 5 godina |
| 14. | Rukavice bijele | 1 par | 5 godina |
| 15. | Kišni ogrtač | 1 kom | 5 godina |
| **SLUŽBENA ODORA** | | | |
| 1. | Kapa sa šiltom | 1 kom | 5 godina |
| 2. | Kapa zimska | 1 kom | 5 godina |
| 3. | Jakna zimska – vodootporna | 1 kom | 5 godina |
| 4. | Hlače (muške i ženske) | 3 kom | 5 godina |
| 5. | Košulja kratkih i dugih rukava (muška i ženska) | 3 kom | 3 godine |
| 6. | Jakna vjetronepropusna | 1 kom | 5 godine |
| 7. | Remen | 1 kom | do uništenja |
| 8. | Cipele gležnjače | 1 par | 3 godine |
| 9. | Majica kratkih rukava s ovratnikom (polo majica) | 5 kom | do uništenja |
| 10. | T-shirt majica | 5 kom | do uništenja |
| 11. | Cipele niske | 1 par | 3 godine |
| 12. | Donje rublje zimsko (muško i žensko) | 2 kpl | 3 godine |
| 13. | Čarape ljetne | 4 pari | 1 godina |
| 14. | Čarape zimske | 4 pari | 1 godina |
| 15. | Zaštitni šešir | 1 kom | 3 godine |
| 16. | Dvodijelni kišni komplet | 1 kpl | 3 godine |
| 17. | Rukavice | 1 par | 3 godine |
| **ZAŠTITNA RADNA ODORA** | | | |
| 1. | Podkapa/marama | 1 kom | 5 godina |
| 2. | Zaštitna kaciga | 1 kom | do uništenja |
| 3. | Zaštitne naočale | 1 kom | do uništenja |
| 4. | Zaštitni kombinezon | 2 kom | 2 godine |
| 5. | Zaštitna jakna | 1 kom | 5 godina |
| 6. | Zaštitne hlače | 1 kom | 5 godina |
| 7. | Remen široki | 1 kom | 5 godina |
| 8. | Opasač | 1 kom | 5 godina |
| 9. | Zaštitne čizme visoke | 1 par | 5 godina |
| 10. | Svjetiljka za kacigu | 1 kom | do uništenja |
| 11. | Naglavna svjetiljka | 1 kom | do uništenja |
| 12. | Zaštitne rukavice | 1 par | 2 godina |
| 13. | Zaštitni prsluk | 1 kom | 5 godina |
| 14. | Zaštitna jakna s nepromočivom membranom | 1 kom | 5 godina |
| 15. | Zaštitne hlače s nepromočivom membranom | 1 kom | do uništenja |
| **DODATNI DIJELOVI ODORE** | | | |
| 1. | Reflektirajući prsluk | 1 kom | do uništenja |
| 2. | Taktički prsluk | 1 kom | do uništenja |
| 3. | Rukavice specijalističke | 1 par | do uništenja |
| 4. | Kišno odijelo | 1 kpl | do uništenja |
| 5. | Jakna i hlače za ekstremne hladnoće | 1 kpl | 3 godine |
| 6. | Majica brzosušeća kratkih rukava | 1 kom | 3 godine |
| 7. | Majica brzosušeća dugih rukava | 1 kom | 3 godine |
| 8. | Flis pulover | 1 kom | 3 godine |
| 9. | Flis jakna | 1 kom | 3 godine |
| 10. | Pojasna torbica | 1 kom | do uništenja |
| 11. | Ruksak | 1 kom | do uništenja |
| 12. | Transportna torba | 1 kom | do uništenja |
| 13. | Papuče | 1 par | 1 godina |

**PRILOG 2.**

**OSNOVNE OZNAKE, POSEBNE OZNAKE, OZNAKE SPECIJALNOSTI I OZNAKE DUŽNOSTI U CIVILNOJ ZAŠTITI**

|  |  |
| --- | --- |
|  | **Oznaka pripadnosti** |
|  | **Oznaka nacionalnog obilježja Republike Hrvatske** |
|  | **Oznaka pripadnosti ustrojstvenoj jedinici** |
|  | **Oznaka imena i prezimena** |

**OZNAKE SPECIJALNOSTI U CIVILNOJ ZAŠTITI**

|  |  |
| --- | --- |
| **DRŽAVNA INTERVENCIJSKA POSTROJBA CIVILNE ZAŠTITE** | |
|  | **Oznaka civilne zaštite** |
|  | **Modul za spašavanje iz ruševina** |
|  | **Modul za spašavanje u vodama** |

|  |  |
| --- | --- |
| **DRŽAVNA INTERVENCIJSKA POSTROJBA CIVILNE ZAŠTITE** | |
|  | **Modul za KBRN zaštitu** |
|  | **Modul tehničko-taktičke potpore** |
| **Image result for tent icon vector** | **Modul za zbrinjavanje** |

|  |  |
| --- | --- |
| **DRŽAVNA INTERVENCIJSKA POSTROJBA CIVILNE ZAŠTITE** | |
| **C:\Users\nmarkoc\Desktop\MUP\Dokumenti\Oznake\1. Oznake specijalnosti\0.jpg** | **Modul za logistiku** |
|  | **Sustav 112** |
|  | **HCR i Sektor za eksplozivne atmosfere** |

**OZNAKE DUŽNOSTI U CIVILNOJ ZAŠTITI**

|  |  |
| --- | --- |
| **STOŽER CIVILNE ZAŠTITE REPUBLIKE HRVATSKE** | |
| **1** | **Načelnik stožera civilne zaštite Republike Hrvatske** |
| **2** | **Zamjenik načelnika stožera civilne zaštite Republike Hrvatske** |
| **3** | **Član stožera civilne zaštite Republike Hrvatske** |

|  |  |
| --- | --- |
| **MINISTARSTVO UNUTARNJIH POSLOVA**  **RAVNATELJSTVO CIVILNE ZAŠTITE** | |
| **1** | **Ravnatelj** |
| **2** | **Zamjenik** |
| **3** | **Pomoćnik** |

|  |  |
| --- | --- |
| **MINISTARSTVO UNUTARNJIH POSLOVA**  **RAVNATELJSTVO CIVILNE ZAŠTITE** | |
| **4** | **Načelnik sektora / Pročelnik ureda / Zapovjednik DIPCZ** |
| **5** | **Voditelj službe / Voditelj centra PUCZ** |
| **6** | **Voditelj odjela / Voditelj centra** |

|  |  |
| --- | --- |
| **MINISTARSTVO UNUTARNJIH POSLOVA**  **RAVNATELJSTVO CIVILNE ZAŠTITE** | |
| **7** | **Samostalni nadzornik** |
| **8** | **Viši stručni savjetnik** |
| **9** | **Stručni suradnik** |

|  |  |
| --- | --- |
| **MINISTARSTVO UNUTARNJIH POSLOVA**  **RAVNATELJSTVO CIVILNE ZAŠTITE** | |
| **10** | **Viši referent (tehničar) / Voditelj smjene (VŠS)** |
| **11** | **Tehničar / Vježbatelj / Voditelj smjene (SSS)** |
| **12** | **Tehničar / Operater** |

|  |  |
| --- | --- |
| **DRŽAVNA INTERVENCIJSKA POSTROJBA CIVILNE ZAŠTITE** | |
| **1** | **Zapovjednik modula** |
| **2** | **Operativni časnik / Tehnički savjetnik** |
| **3** | **Voditelj skupine** |

|  |  |
| --- | --- |
| **DRŽAVNA INTERVENCIJSKA POSTROJBA CIVILNE ZAŠTITE** | |
| **4** | **Voditelj grupe** |
| **5** | **Vježbatelj** |
| **6** | **Spasilac** |

|  |  |
| --- | --- |
| **SPECIJALISTIČKE POSTROJBE CIVILNE ZAŠTITE** | |
| **1** | **Zapovjednik postrojbe** |
| **2** | **Operativni časnik / Tehnički savjetnik** |
| **3** | **Voditelj skupine** |

|  |  |
| --- | --- |
| **SPECIJALISTIČKE POSTROJBE CIVILNE ZAŠTITE** | |
| **4** | **Voditelj grupe** |
| **5** | **Vježbatelj** |
| **6** | **Pripadnik** |